Source: https://www.clujust.ro/csm-raspunde-la-memoriile-magistratilor-propunerile-analizate-din-2011-reciprocitate-cu-avocatii/
Timestamp: 2019-12-10 07:54:47+00:00
Document Index: 41181951

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

CSM răspunde la memoriile magistraților: Propunerile, analizate din 2011. Reciprocitate cu avocații - CLUJUST
Acasă » SISTEMUL JUDICIAR » CSM răspunde la memoriile magistraților: Propunerile, analizate din 2011. Reciprocitate cu avocații
Comisia nr.1 din cadrul CSM a răspuns în timp fulger la cele două memorii ale magistraților împotriva propunerilor de modificare a legii privind statutul judecătorilor și procurorilor.
În esență, reprezentanții CSM spun că propunerile de modificare a legii 303/2004 sunt în analiză din 2001 și că în 2012 au fost transmise la instanțe și parchete. Referitor la propunerea ca avocații cu vechime de 18 ani să poate intra în magistratură doar cu interviu, se precizează că există la Senat și propuenre de modificare a legii avocaturii prin care se propune ca magistrații cu vechime de 18 ani să poată intra în avocatură fără examen. Astfel se invocă reciprocitatea.
”Astăzi, 28 iulie 2015, membrii Comisiei de lucru nr.1 – „Independenţa şi responsabilizarea justiţiei, eficientizarea activităţii acesteia şi creşterea performanţei judiciare, integritatea şi transparenţa sistemului judiciar”, din cadrul Consiliului Superior al Magistraturii au analizat memoriul magistraţilor cu privire la modificările legilor justiţiei, înregistrat la CSM în data de 27 iulie 2015, precum şi memoriul Uniunii Naţionale a Judecătorilor cu privire la propunerile Consiliului de modificare a procedurii de selecţie a magistraţilor.
Propunerile Comisiei nr. 1 vor fi analizate şi dezbătute de Plenul Consiliului Superior al Magistraturii, singurul abilitat să facă propuneri de modificare legislativă şi să le transmită ministerului justiţiei, potrivit art. 38 alin. 5 din Legea nr. 317/2004 privind Consiliul Superior al Magistraturii, republicată cu modificările şi completările ulterioare: „Plenul Consiliului Superior al Magistraturii poate sesiza ministrul justiţiei cu privire la necesitatea iniţierii sau modificării unor acte normative în domeniul justiţiei”.”, se arată în comunicatul CSM.
Tags avocati CSM magistrati memorii modificare propuneri raspuns statut
Anterior Un candidat la Facultatea de Drept UBB Cluj a intrat la buget după contestație. Probleme tehnice
Următor Sute de metri cubi de deșeuri depozitate ilegal la Pata Rât. Neutralizarea lor costă milioane. Plângere penală